11 मई को आयी ‘राज़ी’ भी 2018 की ऐसी ही फ़िल्मों की सूची में है, जिनकी 100 करोड़ की यात्रा काफ़ी रोमांचक रही। मेघना गुलज़ार निर्देशित फ़िल्म में आलिया भट्ट ने मुख्य किरदार निभाया, जबकि विक्की कौशल मेल लीड में थे। मेघना की वजह से ‘राज़ी’ एक अच्छी फ़िल्म होने की उम्मीद की जा रही थी, मगर ट्रेड को भी अंदाज़ा नहीं था कि 100 करोड़ को पार करेगी। ‘राज़ी’ ने रिलीज़ के 17वें दिन 100 करोड़ का पड़ाव पार कर लिया था। फ़िल्म ने कुल 123.17 करोड़ बॉक्स ऑफ़िस पर जमा किये हैं।